อ้างอิงจากเรื่องที่เคยแจ้งไปเลขที่ 2024-GAUYK2 ครั้งสุดท้ายที่ทางเทศกิจมาดู คือ 22 มีนาคม 2567 ตั้งแต่วันนั้นผ่านมาจนถึงปัจจุบัน ก็ไม่มีหน่วยงานไหนเข้ามาดูแลตรวจสอบอีกเลย จนรถคันเดิม ๆ ก็ยังจอดรถในที่ ๆ ไม่ควรจอดเช่นเดิมค่ะ  (ถ้ามีเข้ามาดูแล คาดว่ารถคันเดิม ไม่น่าจะกล้าจอดแบบนี้บ่อย ๆ ค่ะ) 

ก่อนหน้านี้ไม่เคยมีปัญหานี้เลยค่ะ เพิ่งมาช่วงปีนี้ที่มีรถ 3-4 คันเริ่มทำพฤติกรรมแบบนี้ จนเป็นเหตุให้คนอื่นเกิดพฤติกรรมเลียนแบบ คิดว่าจอดตรงนี้ได้จนเป็นเรื่องปกติ

รูปที่รวบรวมมาให้ครั้งนี้ คือส่วนหนึ่งค่ะ ไม่ได้ถ่ายเก็บทุกวัน บางวันก็เบื่อจนขี้เกียจถ่าย แต่ทางเจ้าหน้าที่น่าจะพอทราบแล้วว่าส่วนใหญ่รถทะเบียนอะไรที่ชอบจอดแบบนี้ประจำ ซึ่งก็เป็นรถคันเดิม ๆ กับที่แจ้งเรื่องไปก่อนหน้านี้ค่ะ

ครั้งนี้เลยอยากให้ทางหน่วยงานที่เกี่ยวข้องเล็งเห็นถึงปัญหานี้อย่างจริงจัง จริง ๆ มีคนรู้สึกแบบเดียวกันเยอะเลยค่ะ แต่ส่วนใหญ่ขี้เกียจแจ้งไป เพราะคิดว่าแจ้งแล้วก็ไม่มีอะไรเปลี่ยนแปลง 

อยากให้ทางหน่วยงานที่เกี่ยวข้องหรือทางเทศกิจ ช่วยมาสอดส่องดูแลเป็นประจำทุกอาทิตย์ก็ได้ค่ะ สุ่มวันมาตรวจสอบทุกอาทิตย์ ไม่ใช่มาตรวจแค่ตอนที่แจ้ง แล้วหายไปเลย ไม่งั้นจะมีรถที่จอดแบบไม่สนใจคนอื่นจะเข้าออกอย่างไร ไม่อยากให้เจ้าหน้าที่คิดว่าให้หยวน ๆ กันไป เพราะจุดเริ่มต้นจากหยวน ๆ กันไป หรือคิดว่าคนแจ้งไม่มีน้ำใจ เป็นสิ่งที่ไม่ถูกต้องค่ะ มันทำให้บ้านเมืองไม่เป็นระเบียบ น้ำใจควรจะมีให้กับผู้ที่เดือดร้อนจริง ๆ ไม่ใช่มีให้กับผู้ที่ทำให้คนอื่นเดือดร้อนโดยการเบียดเบียนผู้อื่นเป็นประจำค่ะ

รบกวนด้วยค่ะ ขอบพระคุณมาก ๆ ค่ะ